als_Latn dik_Latn sag_Latn
Rama, Meta e Tahiri takohen para protestës së PD
Takimit mes Kryeministrit Rama dhe Kryetarit të Kuvendit Meta, në Kryesinë e Kuvendit, iu bashkua edhe Ministri i Brendshëm, Saimir Tahiri.
Për Ilir Metën kjo është një histori që përsëritet. Katër vjet më vonë ai e sheh sërish veten përballë një revolte opozitare. Paradoksal mbetet vetëm fakti se tani po diskuton për mënyrën se si do të menaxhohet ajo, me Ramën e Tahirin, dy organizatorët e protestës së dhunshme të 21 janarit që i adresohej po atij pas publikimit të video Meta – Prifti.
PD ka thirrur në shesh mbështetësit e saj dhe qytetarët për të kërkuar dorëheqjen e Ilir Metës nga posti i Kryetarit të Kuvendit dhe largimin e qeverisë pas akuzave të Tom Doshit. Në mes është sërish një video: kësaj here një person që pretendon se për llogari të Ilir Metës ishte paguar për të vrarë dy deputetë.
4 vjet më parë, Edi Rama dhe Saimir Tahiri që gjendej në mesin e atyrë që gjuanin me gurë e molotov kundër kryeministrisë ku ndodheshin Sali Berisha e Lulzim Basha, sot janë thirrur në sfidë për ta mbrojtur Metën nga Basha e Berisha.
Protesta e nesërme do të ketë përballë të njëjtët protagonistë, vetëm se këtë herë ata kanë ndryshuar rolet, të gjithë përveç Ilir Metës. Ujërat rrjedhin dhe ai vijon të mbetet e akuzuar. /lapsi.al
als_Latn als_Latn als_Latn als_Latn als_Latn als_Latn